Document ID: 32008R0085

KOMISSION ASETUS (EY) N:o 85/2008,
annettu 30 päivänä tammikuuta 2008,
yksityisen varastoinnin tuen myöntämisen erityisistä edellytyksistä lampaan- ja vuohenliha-alalla
(Kodifioitu toisinto)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon lampaan- ja vuohenliha-alan yhteisestä markkinajärjestelystä 19 päivänä joulukuuta 2001 annetun neuvoston asetuksen (EY) N:o 2529/2001 (1) ja erityisesti sen 12 artiklan 2 kohdan,
sekä katsoo seuraavaa:
(1)
Yksityisen varastoinnin tuen myöntämisen erityisistä edellytyksistä lampaan- ja vuohenliha-alalla 28 päivänä marraskuuta 1990 annettua komission asetusta (ETY) 3447/90 (2) on muutettu huomattavilta osilta ja useita kertoja (3). Sen vuoksi olisi selkeyden ja järkeistämisen kannalta kodifioitava mainittu asetus.
(2)
Lampaanlihalle myönnettävän yksityisen varastoinnin tuen osalta olisi mukauduttava yksityisen varastoinnin tuen myöntämisen soveltamista koskevista yksityiskohtaisista säännöistä lampaan- ja vuohenliha-alalla 4 päivänä tammikuuta 2008 annetun komission asetuksen (EY) N:o 6/2008 (4) säännöksiin. On syytä täydentää tai mukauttaa kyseisiä säännöksiä.
(3)
On suotavaa määrätylle varastointiajalle myönnetyn tuen lisäksi vahvistaa tätä aikaa pidennettäessä tai lyhennettäessä siihen lisättävä tai siitä vähennettävä tuki.
(4)
Markkinoiden ennakoitavat olosuhteet aiheuttavat sen, että on säädettävä joustavista 3-7 kuukauden varastointiajoista.
(5)
On syytä määrittää tarjousten asianmukaisuuden takaamiseksi vähimmäismäärä, joka voi olla varastoinnin kohteena. Olisi vahvistettava varastosta poistettavan määrän vähimmäismäärä.
(6)
On asetettava vakuus takaamaan yksityiseen varastointiin liittyvien velvoitteiden noudattaminen.
(7)
Tässä asetuksessa säädetyt toimenpiteet ovat lampaiden ja vuohien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Sovelletaan asetusta (EY) N:o 6/2008, jollei tämän asetuksen säännöksistä muuta johdu.
2 artikla
1. Yksityisen varastoinnin tukihakemukset on tehtävä liitteessä I esitetyille interventioelimille.
2. Tarjouskilpailumenettelyssä sovittu varastointiaika, jota tarjouskilpailu koskee, on kolme kuukautta. Tosiasiallinen varastointiaika on kuitenkin jätettävä varastoijan valittavaksi. Varastointiajan on oltava kolmesta kuukaudesta enintään seitsemään kuukauteen. Jos varastointiaika on pidempi kuin kolme kuukautta, tukea on lisättävä suhteellisesti päivien lukumäärän mukaan 1,45 euroa tonnia ja päivää kohden.
3 artikla
Vähimmäismäärän sopimusta kohden on oltava neljä tonnia luullisina lihoina ilmaistuna.
4 artikla
Kunkin poiston vähimmäismääräksi vahvistetaan neljä tonnia tuotteen painona varastoa ja sopimuspuolta kohden ilmaistuna. Kun varastoon jäävä määrä on kuitenkin tätä määrää pienempi, sallitaan ylimääräinen varastostapoisto koko jäljellä olevalle määrälle tai osalle siitä.
Kun näitä varastostapoistoon liittyviä edellytyksiä ei noudateta:
-
poistetun määrän tuen suuruus on laskettava asetuksen (EY) N:o 6/2008 6 artiklan 3 kohdan mukaisesti, ja
-
15 prosenttia 5 artiklassa tarkoitetusta vakuudesta pidätetään poistetun määrän osalta.
5 artikla
Vakuuden määrän on oltava 145 euroa tonnia kohden.
6 artikla
Kumotaan asetus (ETY) N:o 3447/90.
Viittauksia kumottuun asetukseen pidetään viittauksina tähän asetukseen liitteessä III olevan vastaavuustaulukon mukaisesti.
7 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä tammikuuta 2008.

Labels: 3
17
6